శ్యామా చరణ్ గుప్తా

శ్యామా చరణ్ గుప్తా (9 ఫిబ్రవరి 1945 - 9 ఏప్రిల్ 2021) భారతదేశానికి చెందిన రాజకీయ నాయకుడు. ఆయన రెండుసార్లు లో‍క్‍సభ సభ్యుడిగా ఎన్నికయ్యాడు.
జననం, విద్యాభాస్యం 
శ్యామా చరణ్ గుప్తా 1945 ఫిబ్రవరి 9న చిత్రకూట్ (ఉత్తరప్రదేశ్) జిల్లాలోని ఉంచాదిహ్‌లో జన్మించాడు. ఆయన మాణిక్‌పూర్‌లో ఉన్నత పాఠశాల వరకు, అలహాబాద్‌లో ఇంటర్మీడియట్ పూర్తి చేసి కాన్పూర్, లక్నో నుండి బి.ఎ., ఎల్.ఎల్.బి. పూర్తి చేశాడు.
రాజకీయ జీవితం
శ్యామా చరణ్ గుప్తా 1984లో రాజకీయాల్లోకి వచ్చి 1984 లోక్‌సభ ఎన్నికలలో  బందా లోక్‌సభ నియోజకవర్గం నుంచి స్వతంత్ర అభ్యర్థిగా పోటీ చేసి మూడవ స్థానంలో నిలిచాడు. ఆయన 1989 ఆగస్టు 28న అలహాబాద్ మేయర్‌గా ఎన్నికై 1991 లోక్‌సభ ఎన్నికలలో అలహాబాద్ నుంచి బిజెపి అభ్యర్థిగా పోటీ చేసి జనతాదళ్‌ అభ్యర్థి సరోజ్ దూబే చేతిలో 5,196 ఓట్ల తేడాతో ఓడిపోయాడు. 

శ్యామా చరణ్ గుప్తా 1998 లోక్‌సభ ఎన్నికలలో అలహాబాద్ నుండి సమాజ్‌వాదీ పార్టీ అభ్యర్థిగా పోటీ చేసి ఓడిపోయి ఆ తర్వాత 1999 సార్వత్రిక ఎన్నికల్లో బందా లోక్‌సభ నియోజకవర్గంకి మారాడు.  ఆయన 2004 ఎన్నికలలో  సమాజ్‌వాదీ పార్టీ అభ్యర్థిగా పోటీ చేసి 14వ లోక్‌సభకు ఎన్నికయ్యాడు. 

శ్యామా చరణ్ గుప్తా 2009 లోక్‌సభ ఎన్నికలలో ఫూల్‌పూర్ లోక్‌సభ నియోజకవర్గం నుండి సమాజ్‌వాదీ పార్టీ అభ్యర్థిగా పోటీ చేసి ఓడిపోయి ఆ తరువాత భారతీయ జనతా పార్టీలో చేరి 2014 లోక్‌సభ ఎన్నికలలో అలహాబాద్ నుండి బీజేపీ అభ్యర్థిగా పోటీ చేసి 16వ లోక్‌సభకు ఎన్నికయ్యాడు. 

 వ్యాపార జీవితం 
శ్యామా చరణ్ గుప్తా 1973 లో శ్యామా గ్రూప్ ఆఫ్ కంపెనీలను స్థాపించాడు, ఇది బీడీ తయారీలో చేస్తుంది, రియల్ ఎస్టేట్ రంగాలలో వాటాలను కలిగి ఉంది.

 మరణం 
శ్యామా చరణ్ గుప్తా కోవిడ్  -19తో 2021  ఏప్రిల్ 9న 76 సంవత్సరాల వయస్సులో మరణించాడు.

మూలాలు 	   

వర్గం:1958 జననాలు
వర్గం:16వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు